Neptuno (dio)

Priskribo 
Same kiel la greka Posejdono, li estas dio de la maro. Li kaj liaj fratoj Jupitero kaj Plutono renversis la regadon de sia patro Saturno, la ĉefdio de la generacio de titanoj.

Neptuno donis al la homo la ĉevalon, kaj lia besto estas la ĉevalo. Sed ofte li rajdas la blankajn ondojn de la maro sur delfeno, tenante en la mano sian tridenton. Neptuno estis ankaŭ dio de tertremoj. Lia festotago en la antikva Romio estis la 23-a de julio.

Neptuno donis sian nomon al la planedo Neptuno. Du grandaj Neptunaj lunoj, Tritono kaj Nereido akompanas la planedon, kiel en la mitologio la tritonoj (marviroj) kaj la nereidoj (marvirinoj) iam akompanis la dion de la maro.

 Vidu ankaŭ 
 Neptunismo
 Neptuno-festo

 Notoj 

Kategorio:Bestaj dioj
Kategorio:Maraj dioj
Kategorio:Romiaj dioj